open-index/open-wikipedia-markdown huggingface dataset:
Jakub Kadák

**Jakub Kadák** (* 14. december 2000, Trenčín) je slovenský profesionálny futbalista, ktorý hráva na pozícii záložníka v českom klube Dukla Praha.

## Hráčska kariéra

### AS Trenčín
Kadák je odchovancom AS Trenčín. V tomto klube neskôr aj debutoval a to 10. marca 2018 pri prehre 1:2 so Spartakom Trnava. V tom čase mal 17 rokov.

Až v sezóne 2019/20 dostal väčší priestor v A-tíme. Prvé dva góly v klube strelil 14. augusta 2019 pri výhre 8:1 nad MŠK Tisovec v druhom kole Slovnaft Cupu. V lige sa prvýkrát presadil 15. februára 2020 pri výhre 8:1 nad Zemplínom Michalovce. Dva góly strelil aj 20. júna pri výhre 3:2 na ihrisku ViOn Zlaté Moravce. V sezóne dokopy odohral 21 zápasov a strelil v nich sedem gólov a pridal dve asistencie.

V sezóne 2021/22 bol kapitánom tímu. V prvom kole sezóny 23. júla 2021 strelil dva góly a pridal asistenciu pri výhre 4:0 nad ViOn Zlaté Moravce. S 13 gólmi v sezóne sa Kadák stal najlepším strelcom sezóny vo Fortuna lige.

### Luzern
V lete 2022 prestúpil Kadák do švajčiarskeho klubu Luzern vo Swiss Super League. V klube debutoval 23. júla pri remíze 0:0 na ihrisku Zürichu. Dňa 10. septembra strelil svoj prvý gól za klub pri výhre 6:0 nad Winterthur. Dňa 15. októbra si pri prehre 0:2 na ihrisku FC Sion spôsobil zranenie natrhnutého skríženého väzu čo ho stoplo do konca sezóny 2022/23. V sezóne tak stihol odohrať 12 zápasov a strelil dva góly.

Po zranení sa vrátil hneď na prvé kolo novej sezóny 2023/24 proti FC Winterthur dňa 22. júla. Prvý gól v sezóne strelil 6. augusta pri prehre 1:2 na ihrisku FC St. Gallen. O týždeň neskôr skóroval opäť a zariadil remízu s Young Boys. Dňa 14. apríla 2024 strelil dva góly do siete BSC Young Boys no jeho tím prehral 2:4. V sezóne odohral 35 zápasov a strelil v nich 6 gólov.

### Dukla Praha
Dňa 22. augusta prestúpil Kadák do českého klubu Dukla Praha kde podpísal ročnú zmluvu. Prvý zápas odohral za klub o dva dni neskôr pri prehre 2:3 v derby so Spartou Praha.

## Reprezentačná kariéra
Kadák pôsobil v mládežníckych reprezentáciách Slovenska do 16, 17, 19 aj 21 rokov. Za slovenskú U21 odohral 20 zápasov a strelil v nich štyri góly.

V seniorskej reprezentácii debutoval 19. novembra 2023 pri výhre 2:1 s Bosnou a Hercegovinou v kvalifikácii na EURO 2024. V zápase nastúpil v 85. minúte za striedajúceho Ondreja Dudu.

## Štatistiky kariéry
### Klubové
*K 17. septembru 2025*

; Poznámky
: **<sup>1</sup>** Play-off o Európsku ligu UEFA
: **<sup>2</sup>** Play-off o Konferenčnú ligu UEFA

### Medzinárodné
*K 17. septembru 2025*

## Úspechy hráča
**Individuálne**
* Najlepší strelec sezóny Niké ligy: 2021/22

## Referencie

## Externé odkazy
* Jakub Kadák na transfermarkt.com

Kategória:Slovenskí futbalisti
Kategória:Hráči FK AS Trenčín
Kategória:Hráči FC Luzern
Kategória:Hráči FK Dukla Praha
Kategória:Hráči 1. českej futbalovej ligy
Kategória:Hráči Švajčiarskej superligy
Kategória:Futbaloví stredopoliari
Kategória:Osobnosti z Trenčína
Jack Doohan

**Jack Doohan** (* 20. január 2003, Gold Coast, Queensland, Austrália) je austrálsky automobilový pretekár a rezervný jazdec Formuly 1, v tíme Alpine F1 Team. Je synom legendárneho motocyklového jazdca Micka Doohana, ktorý je päťnásobným majstrom MotoGP.

## Detstvo a začiatky
Doohan vyrastal na Gold Coast v Austrálii. Tak ako väčšina jazdcov, začal už v mladom veku súťažiť s motokárami v domácom prostredí, a neskôr aj medzinárodne.

## Juniorská kariéra
V kategórii karting súťažil počas viacerých rokov predtým, než prešiel do automobilových formulí.

Náhle sa presunul do formulových sérií ako British F4, ADAC F4 a talianska F4.

### Formula 3 (2020 – 2021)
V roku 2020 debutoval v kategórii FIA Formula 3 s tímom HWA Racelab, ale skončil sezónu relatívne nízko. 

V  sezóne 2021 sa presunul do tímu Trident a výrazne sa zlepšil, získal viacero víťazstiev a pódií, skončil druhý v celkovom poradí.

### Formula 2 (2021 – 2023)
Do Formuly 2 sa zapojil už v závere sezóny 2021, kde sa zúčastnil posledných dvoch Veľkých cien a získal 7 bodov. 

V sezóne 2022 začal svoj prvý plný ročník vo Formule 2 za tím Virtuosi Racing. Zaznamenal víťazstvá a pódiá a obsadil 6. miesto v šampionáte.

V sezóne 2023 pokračoval vo Formule 2, znovu získal viacero víťazstiev a pódií a skončil na 3. mieste v celkovom poradí. Toto umiestnenie pomohlo upevniť jeho postavenie ako jedného z kandidátov na postup do Formuly 1.

## Formula 1

### Alpine (2024 – 2025)
V roku 2022 sa stal jazdcom akadémie Alpine F1 Team, a zároveň rezervným jazdcom.

Jeho vôbec prvý štart vo Formule 1 prišiel počas poslednej Veľkej ceny v sezóne, v Abú Zabí roku 2024, keď nahradil Estebana Ocona.

Sezónu 2025 začal ako hlavný jazdec tímu Alpine F1 Team, po boku Pierra Gaslyho. Po nevydarenom vstupe do sezóny, nahradil Doohana argentínsky jazdec Franco Colapinto. Doohan zostal v tíme ako rezervný jazdec.

## Pretekárske výsledky

#### Jednotlivé sezóny F1

## Referencie

Kategória:Austrálski piloti F1
Kategória:Austrálski automobiloví pretekári
Fort Smith

**Fort Smith** môže byť:

* mesto v Severozápadných teritóriách v Kanade, pozri Fort Smith (Severozápadné teritóriá)
* bývalý názov sídla v provincii Newfoundland a Labrador v Kanade, pozri North West River
* mesto v štáte Arkansas v Spojených štátoch, pozri Fort Smith (Arkansas)
** bývalá pevnosť v tomto meste, pozri Fort Smith National Historic Site
* sídlo v štáte Montana v Spojených štátoch, pozri Fort Smith (Montana)
* bývalá pevnosť v štáte Louisiana, dnes v meste Bossier City, pozri Bossier City

## Pozri aj
* Fort C. F. Smith

Kategória:Rozlišovacie stránky – Miestopisný názov
Oliver Bearman

**Oliver James Bearman** (* 8. máj 2005, Chelmsford, Essex, Anglicko, Spojené kráľovstvo) je britský automobilový pretekár, člen akadémie Ferrari a pilot Formuly 1 v tíme Haas F1 Team.

## Detstvo a začiatky
Jazdiť na motokárach začal v roku 2013, keď mal približne osem rokov. Súťažil na úrovni klubov v Británii. Zbieral úspechy už v rannom veku.

## Juniorské formule

##### Formula 4 (2020 – 2021)
V roku 2020 prešiel z motokár do Formuly 4, súťažil v Italian F4 a ADAC German F4.

V roku 2021 získal v tíme Van Amersfoort Racing dva tituly, Italian F4 a ADAC German F4.

##### Formula 3 (2022)
Po úspechu vo Formule 4 prešiel do Formuly 3 na sezónu 2022 s tímom PREMA Racing. Získal jedno víťazstvo, viacero pódií a skončil 3. v celkovom poradí.

##### Formula 2 (2023 – 2024)
S dobrými výsledkami, sa rýchlo presunul do Formuly 2, kde pokračoval v tíme PREMA Racing. Počas svojej premiérovej sezóny 2023, získal viacero víťazstiev. Sezónu skončil v celkovom poradí na 6. mieste.

Sezóna 2024 bola menej úspešná a skončil na 12. mieste.

## Formula 1
Bearman sa v roku 2021 stal členom akadémie Ferrari.

V sezóne 2023 sa zúčastnil dvoch piatkových tréningov vo vozidle VF-23 za tím Haas.

Prvý štart prišiel v sezóne 2024 na Veľkej cene Saudskej Arábie, keď sa hlavný jazdec Ferrari - Carlos Sainz Jr., musel podrobiť operácii slepého čreva. Pri vydarenom debute skončil na 7. mieste.

### Haas (2025súčasnosť)

##### 2025
V júli 2024 počas Veľkej ceny Veľkej Británie, na domácej pôde Bearmana, ohlásil tím Haas podpísanie viacročnej zmluvy od sezóny 2025.

V sezóne 2025 ukázal, že má pre preteky potenciál spraviť veľký skok, počas niektorých podujatí sa mu darilo dostať aj do Q3, teda medzi najlepších v kvalifikácii, čo je pre nováčika výrazne nadštandardné.

Jeho najväčším individuálnym úspechom bola Veľká cena Mexika, kde štartoval z 9. miesta a prebojoval sa na 4. priečku, čo je jeho najlepší výsledok v sezóne a jeden z najlepších výsledkov pre tím Haas v histórii tejto stajne.

Celkovo skončil sezónu na 13. mieste s 42 bodmi, bez pódií, víťazstiev či pole-positions, v top 10 skončil desaťkrát.

Zároveň Bearman ukázal, že aj keď Haas nie je špičkový tím, je schopný občas konkurovať a vyťažiť maximum z možnosti a jeho adaptácia, mentálna odolnosť a neraz prekvapujúce výsledky naznačujú, že môže byť sľubnou tvárou budúcnosti, ak mu tím dodá potrebnú techniku.

## Pretekárske výsledky

 Sezóna prebieha

#### Jednotlivé sezóny F1

## Referencie

## Iné projekty

Kategória:Britskí piloti F1
Kategória:Britskí automobiloví pretekári
Kategória:Osobnosti z Chelmsfordu
Obliehanie Belehradu

**Obliehanie Belehradu** alebo **Bitka pri Belehrade** môže byť:

*Bitka pri Belehrade (1456)
*Obliehanie Belehradu (1521)
*Obliehanie Belehradu (1717)
Kraví hora

**Kraví hora** alebo **Kraví Hora** môže byť:

* vrchy
** vrch v Krkonošoch, , pozri Kraví hora (Krkonoše)
** vrch v Novoradských horách, , pozri Kraví hora (Novohradské hory)
*** rozhľadňa na tomto vrchu, pozri Kraví hora (rozhľadňa na Novohradských horách)
** vrch v Šumavskom podhůří v okrese Český Krumlov, , pozri Kraví hora (Šumavské podhůří)
** vrch v Jestřebích horách v okrese Náchod, , pozri Kraví hora (Jestřebí hory)
** vrch v Píseckých horách v okrese Písek, , pozri Kraví hora (Písecké hory)
** vrch v Ralskej pahorkatine, , pozri Kraví hora (Ralská pahorkatina)
** vrch v Provodínskych kameňoch v okrese Česká Lípa, , pozri Kraví hora (Provodínské kameny)
** vrch v Jevišovickej pahorkatine, , pozri Kraví hora (Jevišovická pahorkatina)
** vrch v Bobravskej vrchovine v Brne, , pozri Kraví hora (Brno)
** vrch pri obci Bořetice v okrese Břeclav, , pozri Kraví hora (Bořetice)

* ostatné
** bývalá prírodná pamiatka v okrese Znojmo, pozri Kraví hora (prírodná pamiatka)
** zrúcanina hradu v okrese Třebíč, pozri Kraví Hora (hrad)
** osada obce Zahrádky v okrese Česká Lípa, pozri Zahrádky
** katastrálne územie obce Kájov v okrese Český Krumlov, pôvodne časť katastrálneho územia Boletice, pozri Kájov
** viničná trať medzi dedinou Konice a mestom Znojmo

## Pozri aj
* Svobodná spolková republika Kraví hora – recesistický štát v obci Bořetice
Banksov ostrov

**Banksov ostrov** je ostrov v regióne Inuvik v Severozápadných teritóriách v Kanade. Je súčasťou Kanadského arktického súostrovia. Rozlohou  je 5. najväčším ostrovom Kanady.

## Geografia
Banksov ostrov je najzápadnejší z Kanadského arktického súostrovia. Leží na severozápad od Viktóriinho ostrova. Na dĺžku má približne 400 km, na šírku 180 až 290 km. Najvyššie časti ostrova, Durham Heights, majú výšku 730 resp.  Rieka Thomsen River tečie Národným parkom Aulavik na sever v dĺžke 160 km. Je považovaná za najsevernejšiu v Kanade pre splavnosť na kanoe, alebo jednu z najsevernejších splavných riek v Severnej Amerike, či najsevernejšiu splavnú rieku na svete.

## Príroda
Na ostrove žijú polárne líšky, vlky, soby, ľadové medvede a veľa druhov vtákov. Žijú tu tiež pižmone, zajace polárne, lemíci, tulene a občas medvede grizly. Medzi vtáky patria: hus snežná, bernikla tmavá, kajka morská, sokol sťahovavý, belaňa tundrová, myšiak severský a rod Corvus.

## Názov
Námetom názvu ostrova bol Joseph Banks, britský prírodovedec a objaviteľ (17431820).

## Dejiny
Sporadické osídlenie prebieha už 3 000 rokov, v južných častiach a v okolí Thomsen River sú stopy po osídlení ľuďmi preddorsetskej kultúry, thulskej kultúry a Inuitmi. Európania ostrov prvý raz videli v roku 1820, expedíciu viedol William Parry. Objaviteľom mal byť poručík Frederick Beechey. V roku 1850 na ostrove pristál Robert McClure. Jeho loď *[[HMS Investigator]]* sa zasekla v ľade a pri ostrove výprava prezimovala ešte dvakrát. Ich opustená loď bola nájdená v lete 2010.

## Sídla
Na ostrove sa nachádza najsevernejšie osídlené miesto Severozápadných teritórií, Sachs Harbour. Je zároveň jediným osídleným miestom ostrova.

## Ochrana prírody a turistika
Na severnom konci ostrova sa nachádza Národný park Aulavik, jeden z najizolovanejších národných parkov Severnej Ameriky.

## Galéria

Banks topo.png|Topografická mapa ostrova
Sachs Harbour (Banks Island, Canada) 02.jpg|Osada Sachs Harbour
Aulavik tent ring stones.jpg|Národný park Aulavik
Oxytropis arctobia.jpg|*Oxytropis arctobia* v Národnom parku Aulavik


## Referencie

## Iné projekty


Kategória:Ostrovy Kanady
Kategória:Geografia Severozápadných teritórií
Kategória:Ostrovy Severného ľadového oceánu
Virgil Widrich

**Virgil Widrich** (* 16. máj 1967, Salzburg, Rakúsko) je rakúsky filmový režisér, scenárista a multimediálny umelec.

Medzinárodne sa preslávil krátkym filmom *Copy Shop* (2001), ktorý bol nominovaný na Oscara v kategórii najlepší krátky hraný film. Jeho diela často spájajú film, animáciu a digitálne umenie.

Widrich je zakladateľom produkčnej spoločnosti *checkpointmedia* a vedúcim magisterského programu „Art & Science“ na Univerzite úžitkového umenia vo Viedni. V roku 2024 sa stal členom americkej Akadémie filmových umení a vied (AMPAS).

## Filmografia
* 1980: *My Homelife* (A), 6 min., dokument o starom dome
* 1980: *Gebratenes Fleisch* (A), 11 min., kriminálny film o vražde ženy v reštaurácii
* 1980: *3 mal Ulf* (A), 12 min., dokument o Arnulfovi Komposchovi
* 1981: *Auch Farbe kann träumen* (A), 12 min., animovaný film: červík a mužík utekajú pred ničením životného prostredia
* 1982: *Monster in Salzburg* (A), 12 min., animovaný film o monštre, ktoré zúri v Salzburgu
* 1983–1985: *Vom Geist der Zeit* (A), 112 min., zmes viacerých žánrov
* 1998: *tx-transform* (A), 5 min., experimentálny animovaný film, spolu s Martinom Reinhartom
* 2000: *Heller als der Mond* (*Brighter than the Moon*) (Európa), 88 min., komédia o cudzincoch vo Viedni
* 2001: *Copy Shop* (A), 12 min., muž sa kopíruje, až zaplní celý svet
* 2001: *LinksRechts* (A/F), 4 min., rozhovory na tému „ľavica a pravica vo filme a politike“
* 2003: *Fast Film* (A/LUX), 14 min., animovaný film s útržkami iných filmov, ktoré tvoria príbeh naháňačky
* 2010: *make/real* (A), 5 min., found footage film pre výstavu „Robot Dreams“ v Museum Tinguely v Bazileji a v Kunsthaus Graz
* 2011: *warning triangle* (A), 6 min., found footage film pre výstavu „Fetisch Auto. Ich fahre, also bin ich.“ v Museum Tinguely v Bazileji
* 2015: *back track* (A), 7 min., found footage film v 3D
* 2016: *Vienna table trip* (A), 1 min. 22 s, found footage animovaný film
* 2016: *Die Nacht der 1000 Stunden* (*Night of a 1000 Hours*), celovečerný film
* 2018: *Icon Island – a live battle of pictures and sounds* (A), 70 min., filmovo-hudobné live-performancie
* 2018: *Nena & Dave Stewart: Be my Rebel* (D), 3 min. 45 s, hudobný videoklip
* 2018: *Light Matter* (A), 5 min., experimentálny film
* 2019: *tx-reverse* (A/D), 5 min., experimentálny film, spolu s Martinom Reinhartom
* 2021: *Es ist genau genug Zeit* (*There is exactly enough time*) (A), 1 min., animovaný film, spolu s Oskarom Salomonowitzom

## Externé odkazy
* Oficiálna webstránka
* checkpointmedia
* Art & Science program

Kategória:Rakúski filmoví režiséri
Kategória:Rakúski filmoví scenáristi
Kategória:Osobnosti zo Salzburgu
Margot Capelier

**Margot Capelier** (* 30. október 1910, Paríž – † 11. február 2007, Paríž) bola francúzska kastingová režisérka a príležitostná herečka. Za svoju kariéru uskutočnila kasting pre vyše 70 filmov. Zomrela prirodzenou smrťou 11. februára v Paríži vo veku 96 rokov.

## Životopis
Margot Capelier v roku 1945 asistovala Jacquesovi Prévertovi pri písaní scenára k filmu Marcela Carného *Deti raja*, neskôr pracovala ako produkčná manažérka (v tom čase pre ženu vzácne povolanie) najmä na snímke *Mise à sac* (1967) od Alaina Cavaliera. Zatiaľ čo v minulosti hercov najímali obyčajní asistenti alebo režiséri, Margot Capelier prišla vo Francúzsku s profesiou kastingového riaditeľa. Následne podporila debut mnohých hercov vrátane Isabelle Adjani, Sophie Marceau alebo Patricka Bruela. Ako kastingová riaditeľka sa Margot Capelier objavila v mnohých filmoch vrátane *Lady L* (1965) od Petra Ustinova, *Monsieur Klein* (1976) od Josepha Loseyho, *Dvojaký život Veroniky* (1991) od Krzysztofa Kieslowského či *Ceux qui m'aiment prendront le train* (1998) od Patrice Chéreaua. Hrala aj v niekoľkých celovečerných filmoch, ako napríklad *A demain* (1992) od Didiera Martinyho alebo *Grosse fatigue* (1994) od Michela Blanca, kde stvárnila vlastnú úlohu.

## Filmografia (výber)

## Referencie

## Literatúra
* 

## Externé odkazy
* Pocta Margot Capelier

* 
* 

Kategória:Francúzske filmové herečky
Kategória:Osobnosti z Paríža
Ambrosia (šalát)

**Ambrosia** je verzia ovocného šalátu, ktorá pochádza z juhu Spojených štátov. Väčšina receptov šalátu ambrosia obsahuje konzervovaný (často sladený) alebo čerstvý ananás, konzervované plátky mandarínky alebo čerstvé kúsky pomaranča, miniatúrne cukríky marshmallow, a kokos. Medzi ďalšie ingrediencie patrí rôzne ovocie aj orechy: čerešne maraska, banány, jahody, olúpané bobule hrozna alebo drvené pekanové orechy. Šalát ambrosia môže obsahovať aj majonézu alebo mliečne výrobky: šľahačku (alebo náhradu šľahačky), kyslú smotanu, smotanový syr, puding, jogurt alebo tvaroh.

Zmes ingrediencií sa pred podávaním nechá niekoľko hodín alebo cez noc v chladničke, aby sa chute spojili.

Na Novom Zélande sa šalátom ambrosia nazýva podobné jedlo pripravené zo šľahačky, jogurtu, čerstvých, konzervovaných alebo mrazených bobúľ a čokoládových lupienkov alebo cukríkov marshmallow voľne vmiešaných do pudingu.

Prvá známa písomná zmienka o šaláte pochádza z kuchárskej knihy *Dixie Cookery* (1867) od Marie Massey Barringerovej. Názov odkazuje na jedlo gréckych bohov.

## Referencie

## Zdroj

Kategória:Dezerty
Kategória:Šaláty
Kategória:Kuchyňa USA
Geňov

**Geňov** je vodný tok v Podunajskej pahorkatine na území okresu Nitra. Je to pravostranný prítok Andača v povodí rieky Nitry s dĺžkou približne 3,3 km a je tokom VI. rádu.

## Priebeh toku
Potok pramení v strednej časti Podunajskej pahorkatiny, v geomorfologickom podcelku Nitrianska pahorkatina a jej časti Zálužianska pahorkatina, v lokalite Geňov, v nadmorskej výške približne  Od prameňa na severozápadnom okraji lesného porastu tečie východným smerom. Lemovaný nesúvislým pásom pobrežnej vegetácie križuje poľnú cestu a postupne sa stáča popod Tizardov na sever. Preteká poľnohospodársky využívanou oblasťou, stáča sa na severovýchod a v lokalite Krivé diely priberá významný pravostranný potok Svetlov. Opäť sa stáča na sever a na okraji Alekšiniec križuje cestu II/513 z Hlohovca do Nitry. Na dolnom toku vedie močaristou oblasťou v lokalite Žambochy, kde sa stáča na severovýchod a západne od Alekšiniec sa neďaleko železničnej trate Leopoldov – Nitra, v nadmorskej výške približne  vlieva pravostranne do potoka Andač, prítoku Radošinky. Potok patrí do širšieho povodia rieky Váh.

Potok pramení a v hornej časti preteká katastrom obce Rišňovce, následne pokračuje územím Alekšiniec v okrese Nitra v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Zálužianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Nitra
Kategória:Rišňovce
Kategória:Alekšince
Ambrosia

**Ambrosia** môže byť:

* americká hudobná skupina, pozri Ambrosia (skupina)
* ovocný šalát pochádzajúci z juhu USA, pozri Ambrosia (šalát)
* rod rastlín, lat. *Ambrosia*, pozri ambrózia (rod)

## Pozri aj
* Ambrózia
Trevor Knight

**Trevor Knight** môže byť:
* írsky hudobník, skladateľ, divadelný zvukový dizajnér a režisér, pozri Trevor Knight (hudobník)
* austrálsky country pesničkár a hudobník, pozri Trevor Knight (pesničkár)
Glorified rice

**Glorified rice** (doslovne „glorifikovaná ryža“) je dezertný šalát, ktorý sa servíruje v Minnesote a ďalších štátoch regiónu Upper Midwest v Spojených štátoch a tiež v oblastiach, kde žijú Nóri. Je populárny vo vidieckych oblastiach so značným zastúpením luteránskeho obyvateľstva pôvodom zo Škandinávie. Glorified rice sa pripravuje z ryže, rozdrveného ananásu a šľahačky. Často sa ozdobuje čerešňami maraska.

## História
Zavedený recept bol predmetom mnohých novinových článkov. V roku 1995 Janet Letnes Martinová a Suzann Nelsonová napísali humornú knihu porovnávajúcu luteránske a katolícke tradície s názvom *They Glorified [[Mary (mother of Jesus)|Mary]]…We Glorified Rice: A Catholic–Lutheran Lexicon*. Kniha obsahuje recept na dezertný šalát glorified rice. Toto jedlo je tiež súčasťou knihy *Prairie Cooks: Glorified Rice, Three-Day Buns, and Other Recipes and Reminiscences* od Carrie Youngovej.  Glorified rice sa často objavuje na potluckoch a cirkevných piknikoch.

## Referencie

## Zdroj

Kategória:Dezerty
Kategória:Šaláty
Kategória:Kuchyňa USA
1. slovenská národná futbalová liga žien 1977/1978

**Slovenská národná futbalová liga žien 1977/1978** bol 10. ročník slovenskej národnej futbalovej ligy. Majsterkami Slovenska sa stali futbalistky z TJ Skloplast Trnava.

Tento ročník sa konal formou turnajov, keď sa počas jedného turnaja stretne každý s každým. 4 turnaje počas jesennej časti a 4 počas jarnej časti. Druhý turnaj v jesennej časti sa konal v Trnave. Štvrtý v Holíči. Prvý turnaj jarnej čast sa konal v Holíči, Brodskom a Borskom jure.

## Tabuľka

Zdroj.

## Zápasy

Zdroj.

## Referencie

Kategória:Slovenská národná futbalová liga
Kategória:Ženský futbal na Slovensku
Kategória:Futbal v 1977
Kategória:Futbal v 1978
Isack Hadjar

**Isack Alexandre Hadjar** (* 28. september 2004, Paríž, Francúzsko) je francúzsko-alžírsky automobilový pretekár, člen Red Bull Junior Teamu, ktorý jazdí vo Formule 1 za tím Racing Bulls od sezóny 2025.

## Detstvo a začiatky
Narodil sa v Paríži v rodine s alžírskym pôvodom. Je držiteľom Alžírskeho a Francúzskeho občianstva. V motokárach začal súťažne pretekať vo veku sedem rokov. Jeho prvé preteky v monoposte formuly začali vo French F4 Championship v roku 2019.

## Juniorská kariéra

#### French F4 (2019 – 2020)
V sezóne 2019, s jedným víťazstvom, obsadil 7. miesto v šampionáte French F4.

V sezóne 2020 pokračoval v šampionáte French F4, kde sa zlepšil, vyhral tri preteky a skončil na 3. mieste.

#### Formula Regional / Formula 3 (2021 – 2022)
V roku 2021 a začiatkom roka 2022 súťažil vo Formula Regional European Championship, kde sa presadil viacerými dobrými výkonmi.

V sezóne 2022 jazdil vo Formula 3 Championship za tím Hitech Grand Prix. V tejto sezóne získal niekoľko víťazstiev a pódií, a skončil 4. v celkovom poradí.

#### Formula 2 (2023 – 2024)
V sezóne 2023 debutoval vo Formule 2, s tímom Hitech. V tejto prvej sezóne obsadil 14. miesto v celkovom poradí, s jedným víťazstvom v šprinte na okruhu v Zaandvorte.

V roku 2024 sa presunul do tímu Campos Racing, kde dosiahol významný pokrok, získal viacero víťazstiev a pódií, a na konci sezóny skončil na 2. mieste v šampionáte Formuly 2.

## Formula 1
V roku 2021 sa stal Hadjar členom Red Bull Junior Teamu. Svoj prvý tréningový debut v monoposte formuly 1 si zapísal na Veľkej cene Mexika 2023 s tímom Scuderia AlphaTauri. V piatkových tréningoch nastúpil aj v tíme Red Bull, konkrétne na Veľkej cene Abú Zabí 2023, Veľkej Británie 2024 a Abú Zabí 2024.

### Racing Bulls (2025)
V septembri 2024 bol Hadjar povýšený na rezervného jazdca tímu Red Bull a Racing Bulls, nahradil tak Liama Lawsona, ktorý sa presunul na hlavného jazdca v tíme RB Formula One Team.

V decembri 2024 bolo oznámené, že Isack Hadjar bude od sezóny 2025 jazdcom tímu Racing Bulls, spolu s Júkim Cunodom.

Hadjar sa už počas svojej debutovej sezóny dokázal dostať na pódium, kedy na Veľkej cene Holandska 2025 skončil na 3. mieste.

Celkovo počas sezóny 2025 získal Hadjar viaceré body, zaznamenal niekoľko umiestnení v prvej desiatke a jeho výkony mali stúpajúcu tendenciu, to všetko napriek limitáciám monopostu.

Za jeho debut možno označiť rok 2025 ako úspešný. Ukázal rýchlosť, adaptabilitu a schopnosť držať krok s jazdcami v strednej časti poľa, a vďaka tomu si vyslúžil dôveru, vedenie Red Bullu oznámilo, že v nasledujúcej sezóne 2026 postúpi do “áčka” Red Bullu, k viacnásobnému majstrovi sveta Maxovi Verstappenovi.

## Zaujímavosti

* Prezývaný „Baby Prost“ médiami a fanúšikmi v súvislosti so svojou jazdeckou inteligenciou, štýlom a schopnosťou zvládať tlak.

## Pretekárske výsledky

 Sezóna prebieha

#### Jednotlivé sezóny F1

## Referencie

## Iné projekty

Kategória:Francúzski piloti F1
Kategória:Francúzski automobiloví pretekári
Kategória:Francúzske osobnosti alžírskeho pôvodu
Kategória:Osobnosti z Paríža
Správa štátnych hmotných rezerv Slovenskej republiky

**Správa štátnych hmotných rezerv Slovenskej republiky** (skrátene **Správa rezerv**, skratka **SŠHR SR**) je ústredným orgánom štátnej správy Slovenskej republiky pre štátne hmotné rezervy a pre koordináciu a metodické usmerňovanie opatrení na riešenie stavu ropnej núdze.

Správa štátnych hmotných rezerv zabezpečuje tvorbu, financovanie, hospodárenie a kontrolu štátnych hmotných rezerv a ich pripravenosť na použitie. Štátne hmotné rezervy spravuje, zabezpečuje ich rozmiestňovanie a skladovanie. Účel správy je ochrana ekonomiky, zabezpečenie energetickej a potravinovej bezpečnosti, podpora ozbrojených síl a riešenie následkov mimoriadnych a krízových situácií.

Štátne hmotné rezervy sa delia na hmotné rezervy, mobilizačné rezervy a pohotovostné zásoby. Hmotné rezervy zahŕňajú energetické rezervy, ako zásoby jadrového paliva pre výrobu elektrickej energie a núdzové zásoby ropy a ropných výrobkov a potravinové rezervy, pod ktoré spadajú strategické komodity ako pšenica, ryža, šošovica, mäso, cukor. 

Predsedom Správy štátnych hmotných rezerv je od 6. marca 2024 Slavomír Šoffa.

## Referencie

Kategória:Ústredné orgány štátnej správy Slovenskej republiky
Trevor Knight (hudobník)

**Trevor Knight** (* 1954, Anglicko, Spojené kráľovstvo) je írsky hudobník, skladateľ, divadelný zvukový dizajnér a režisér. Narodil sa v Anglicku a ako dieťa sa presťahoval do Severného Írska, kde ho začal zaujímať klavír. Krátko navštevoval Bolton Street College v Dubline a práve tu založil svoju prvú hudobnú skupinu Naima.

Počas svojho pobytu v Holandsku spolu s Gay Woodsovou založil New Wave skupinu Auto Da Fé. Keď sa v roku 1986 skupina rozpadla, Trevor sa začal venovať komponovaniu hudby a divadelnému zvukovému dizajnu.

V roku 2007 bol zvolený do asociácie Aosdána.

## Diskografia
### So skupinou Auto Da Fé
**5 Singles and 1 Smoked Cod* (1984, Stoic; kompilácia singlových skladieb, vrátane „Man of Mine“)
**Tatitum* (1985, Spartan)
**Songs for Echo* (2001, Hux; živé nahrávky z roku 1983)

### S ďalšími umelcami
* *[[Hold Me Now (album)|Hold Me Now]]* – Johnny Logan – „Heartbroken Man“
* *[[Under the Influence (Mary Coughlan)|Under the Influence]]* – Mary Coughlan – klavír, syntetizátor
* *[[Live For Ireland]]*

## Referencie

## Externé odkazy
* Trevor Knight na Discogs
* 

## Zdroj

Kategória:Írski hudobníci
Kategória:Írski skladatelia modernej hudby
Francis Leroi

**Francis Leroi** (* 15. september 1942, Paríž – † 21. marec 2002, Curepipe) bol francúzsky filmový režisér, scenárista, producent a príležitostný herec. Počas svojej kariéry režíroval Leroi vyše 40 filmov rôznorodej kvality. Preslávil sa réžiou filmov série Emmanuelle: *[[Emmanuelle IV]]* (1984), ''Emmanuelle au 7ème ciel'' (1993) a sedemdielnej série.

## Životopis
Leroi študoval na Lycée Henriho IV. a neskôr získal titul z filozofie na Sorbonne. Zároveň navštevoval tvorcov novej vlny a v roku 1962 sa stal asistentom Clauda Chabrola na snímke *Landru* (1963). V rokoch 1964 až 1966 písal pre noviny *Combat* a režíroval svoj prvý film *Pop Game* (1966), v ktorom miešal politické témy a erotické scény. V 70., 80. a 90. rokoch 20. storočia sa stal režisérom, producentom a scenáristom erotických a pornografických filmov. Nakrútil niekoľko snímok pod pseudonymom Jim Clark a režíroval fantasy film *Le Démon dans l'île*, ktorý získal cenu na Avoriaz International Fantastic Film Festival. V roku 1984 sa vrátil k erotike s filmom ''Emmanuelle 4'' a k pornografickej kinematografii v 90. rokoch s filmami *Rêves de cuir* a *Rêves de cuir 2*, ktoré prekonali rekordy v predaji kaziet. Filmár zomrel v piatok 24. marca po chorobe na ostrove Maurícius, kde žil niekoľko mesiacov v ústraní.

## Ocenenia

### Avoriaz Fantastic Film Festival
* cena za snímku *Le démon dans l'île* (1983)

## Filmografia (výber)

### Režisér
* 1967: *Pop' game*
* 1969: *Ciné-girl*
* 1969: *La poupée rouge*
* 1972: *La michetonneuse*
* 1973: *Les tentations de Marianne*
* 1979: *Les jours et les nuits d'Eva Blue*
* 1983: *Le démon dans l'île*
* 1984: *[[Emmanuelle IV]]*
* 1990: *Sex et perestroïka*
* 1993: *[[Emmanuelle au 7ème ciel]]*
* 1993: *Emmanuelle* (7 dielna televízna séria)
** *Éternelle Emmanuelle*
** *La revanche d'Emmanuelle*
** *Emmanuelle à Venise*
** *L'amour d'Emmanuelle*
** *Magique Emmanuelle*
** *Le parfum d'Emmanuelle*
** *Le secret d'Emmanuelle*

## Referencie

## Literatúra
* 

## Iné projekty

## Externé odkazy
* 
* 
* 
* 

Kategória:Francúzski filmoví režiséri
Kategória:Francúzski filmoví producenti
Kategória:Francúzski filmoví scenáristi
Kategória:Francúzski filmoví herci
Kategória:Osobnosti z Paríža
Kategória:Francúzski režiséri erotických filmov
Kategória:Režiséri filmov Emmanuelle
Snickers (šalát)

**Šalát Snickers** () je dezertný šalát, ktorý sa skladá z tyčiniek Snickers, jabĺk Granny Smith, náhrady šľahačky Cool Whip alebo šľahačky, cukríkov marshmallow a často aj pudingu. Podáva sa v miske. Na stredozápade Spojených štátov sa nachádza v základnej ponuke potluckov. Niekedy sa nachádza aj v cirkevných kuchárskych knihách.

Šalát Snickers je jednoduchý na prípravu. Ingrediencie sa jednoducho nakrájajú a zmiešajú dokopy. Čo sa týka toho, či ide o šalát alebo dezert, podľa povedomia ľudu to závisí od toho, na ktorom konci stola sa nachádza.

Má pomerne jedinečnú textúru, je lepkavý a chrumkavý. Je známe, že hrudky sa zasekávajú v zuboch. Táto vlastnosť skontroverzňuje zážitok z jeho jedenia.  

V roku 2009 sa recept na šalát Snickers spomínal v článku „Salads worthy of a church picnic“, ktorý uverejnili noviny *[[The Indianapolis Star]]*. Autor uviedol, že „napriek tomu, čo hovoria všetky kuchárske knihy mojej komunity a cirkvi, si nemyslím, že čokoľvek s cukríkmi marshmallow sa dá skutočne nazvať šalátom.“

## Referencie

## Zdroj

Kategória:Šaláty
Kategória:Dezerty
Kategória:Kuchyňa USA
Jakub Jakubko

**Jakub Jakubko** (* 19. august 2025, Prešov) je slovenský profesionálny futbalista, ktorý pôsobí na pozícii obrancu v českom klube FK Teplice.

## Kariéra
### Mládež
Jakubko začal s futbalom v tíme TJ OK Chmiňany. Neskôr pôsobil v mládežníckych tímoch Tatran Prešov a FK Poprad.

### FC Košice
Jakubko bol v roku 2021 poslaný do mládežníckeho tímu do FC Košice. Po sezóne 2021/22 sa stal hráčom klubu.

Dňa 24. augusta 2022 debutoval v prvom tíme Košíc pri výhre 4:1 nad Nacinou Vsou v 2. kole Slovnaft Cupu. V 2. lige debutoval 22. októbra pri výhre 1:0 nad Spartakom Myjava. Dňa 15. apríla 2023 strelil prvý gól v klube pri výhre 2:0 nad Slavojom Trebišov. Na konci sezóny skončili na 1. mieste a vybojovali si postup do Niké ligy.

V najvyššej futbalovej lige debutoval Jakubko dňa 5. augusta 2023 pri prehre 2:5 s Dunajskou Stredou.

#### Hosťovanie v Petržalke
V marci 2024 bol Jakubko poslaný na hosťovanie do FC Petržalka v 2. lige. Dňa 1. marca debutoval v klube pri remíze 2:2 so Spartakom Myjava. Prvý gól v klube strelil 24. marca pri výhre 4:2 nad MŠK Púchov. Na konci sezóny skončili na druhom mieste v lige a zahrali si baráž proti Michalovciam, v ktorej však Petržalka neuspela.

### Návrat do Košíc
Po hosťovaní v Petržalke sa Jakubko vrátil do FC Košice. V sezóne 2024/25 debutoval 10. augusta pri výhre 3:0 nad Podbrezovou. V prvej celej sezóne za klub odohral dokopy 32 zápasov vo všetkých súťažiach.

### FK Teplice
Dňa 19. augusta 2025 podpísal kontrakt s českým klubom FK Teplice do roku 2029. Dňa 30. augusta debutoval v klube pri prehre 1:4 s Karvinou.

## Reprezentačná kariéra
Jakubko bol členom slovenskej U21 na Majstrovstvách Európy do 21 rokov v roku 2025. Na turnaji odohral všetky tri zápasy.

## Štatistiky kariéry
### Klubové
*K 18. septembru 2025*

; Poznámky
: **<sup>1</sup>** Play-off o Konferenčnú ligu UEFA
: **<sup>2</sup>** Konferenčná liga UEFA
: **<sup>3</sup>** Baráž o Niké ligu

## Úspechy klubu
**FC Košice**
* 2. liga: 2022/23

## Referencie

## Externé odkazy
* Jakub Jakubko na transfermarkt.com

Kategória:Slovenskí futbalisti
Kategória:Hráči FC Košice (2018)
Kategória:Hráči FC Petržalka 1898
Kategória:Hráči FK Teplice
Kategória:Hráči 1. českej futbalovej ligy
Kategória:Futbaloví obrancovia
Kategória:Osobnosti z Prešova
Slavomír Šoffa

JUDr. PaedDr. **Slavomír Šoffa** (* 16. september 1972) je slovenský právnik a súčasný predseda Správy štátnych hmotných rezerv Slovenskej republiky (SŠHR SR). Šoffa predtým pracoval ako manažér vo východoslovenskom ústave srdcových a cievnych chorôb (VÚSCH) a v rokoch 2014 až 2020 bol predsedom predstavenstva v Poľnonákup Tatry.

## Referencie

Kategória:Slovenskí právnici
Kategória:Absolventi Právnickej fakulty Univerzity Pavla Jozefa Šafárika
Kategória:Absolventi Fakulty humanitných a prírodných vied Prešovskej univerzity v Prešove
Seafoam salad

**Seafoam salad** (; pripravený zo Jell-O s príchuťou limetky), známy aj ako **orange salad** (; pripravený zo Jell-O s príchuťou pomaranča), je gastronomická stálica kantín a bufetov, ktorú spopularizovali obedové pulty spoločnosti F. W. Woolworth Company. Tzv. seafoam salad sa často považuje za dezert pre svoju sladkú chuť, a aj preto, lebo je jedným z mnohých dezertných šalátov. Skladá sa zo želatíny s príchuťou limetky, smotanového syra, hrušiek, čerešní maraska a šľahačky.

Existuje množstvo verzií tohto receptu; niektoré jeho variácie nahrádzajú hrušky drveným ananásom alebo doň pridávajú zmes majonézy a orechov, čím sa zníži sladkosť šalátu.

## Referencie

## Pozri aj
* frogeye salad
* ovocný šalát
* Jello salad
* Lime Jello Marshmallow Cottage Cheese Surprise

## Externé odkazy
* Recept na orange salad  (po anglicky)
* Recept na seafoam salad s ananásom (po anglicky)
* Recepty na seafoam salad (po anglicky)

## Zdroj

Kategória:Šaláty
Kategória:Dezerty
Kategória:Kuchyňa USA
Slivášsky potok

**Slivášsky potok** je vodný tok v Podunajskej pahorkatine na území okresu Nitra. Je to pravostranný prítok Andača v povodí rieky Nitry s dĺžkou približne 3,4 km a je tokom VI. rádu.

## Priebeh toku
Potok pramení v strednej časti Podunajskej pahorkatiny, v geomorfologickom podcelku Nitrianska pahorkatina a jej časti Zálužianska pahorkatina, v lokalite Sliváš, v nadmorskej výške približne  Od prameňa v mierne zvlnenej krajine tečie severozápadným smerom, lemovaný pásom pobrežnej vegetácie. Poľnohospodársky intenzívne využívanou oblasťou vedie popod Horný háj k osade Andač, pred ktorou križuje cestu do Alekšiniec. Už severným smerom pokračuje jej východným okrajom a oblasťou Nad záhradami. Na dolnom toku ju opäť sprevádza pás zelene, ktorý sa v močaristej oblasti Andač rozširuje. Bez významnejších prítokov sa napokon severozápadne od Zbehov, neďaleko železničnej trate Leopoldov – Nitra, v nadmorskej výške približne  vlieva pravostranne do potoka Andač, prítoku Radošinky. Potok patrí do širšieho povodia rieky Váh.

Potok pramení a v hornej časti preteká hranicou katastrov obcí Alekšince a Zbehy, následne pokračuje územím Zbehov v okrese Nitra v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska pahorkatina, Zálužianska pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Nitra
Kategória:Zbehy
Kategória:Alekšince
Strawberry delight

**Strawberry delight** (doslovne „jahodová lahôdka“) je dezertný šalát, ktorý sa vyskytuje v Spojených štátoch, najmä na juhu a vo vidieckych oblastiach Minnesoty. Strawberry delight sa vyrába z mlieka, šľahačky, smotanového syra, jahôd a jahodovej želatíny na kôrka z grahamových krekrov. Medzi ingrediencie iných variácií patrí zmrzlina, konzervované ovocie (napríklad mandarínky a ananás), cukríky marshmallow, citrónová šťava a vlašské orechy. Ingrediencie na cesto sa zmiešajú a vylisujú vo forme spolu s krémovými ingredienciami, ktoré sa pridajú navrch. Do jahodovo-želatínovej zmesi sa pridá vriaca voda, potom sa pridajú jahody a táto zmes sa naleje na krémovú zmes vo forme. Všetko sa potom dá do chladničky stuhnúť.

Prezývka strawberry delight sa používa aj na označenie sušienkových koláčov a iných jedál, ktoré zdieľajú niektoré zo spoločných vlastností, ako  ružovkastú farbu a sladkú chuť. Verzia s výrobníkom sódy, piškótovým cestom a zmrzlinou bola uvedená vo vydaní newsletteru *The Soda fountain* z roku 1922.

V perzskej kuchyni sa strawberry delight (*deser-e toot farangi*) pripravuje z bobúľ namáčaných v tekutom cukre ochutených vanilkou a ružovou vodou. Pre pleťový krém „strawberry delight“ sa používajú aj jahody, orechový alebo mandľový olej a sušené mlieko. Názov Strawberry Delight získala aj hosta (H. longipes X H. pycnophylla) a fuksia. Verzia bola uvedená aj v indonézsko-anglickej čítanke.

## Referencie

## Zdroj

Kategória:Šaláty
Kategória:Dezerty
Kategória:Ovocné potraviny
Kategória:Kuchyňa USA
Peter Kopúň

**Peter Kopúň** (* 9. marec 1985, Trenčín) je slovenský futbalový tréner. Od roku 2018 je hlavným trénerom Slovenskej futbalovej reprezentácie žien.

Vyštudoval FTVŠ v Bratislave a držiteľom UEFA Pro licencie.

## Trénerská kariéra
Bol trénerom v kluboch ŠKP Dúbravka, FC Petržalka a SFM Senec. Pracoval ako manažér vzdelávania trénerov SFZ a 3 roky pôsobil ako asistent trénera v slovenskom národnom ženskom tíme a potom prijal ponuku stať sa hlavným trénerom.

Jeho prvými zápasmi na pozícii hlavného trénera boli zápasy kvalifikácie na majstrovstvá sveta 2019 proti Nórsku (31. augusta 2018) a Severnému Írsku (4. septembra 2018).

## Referencie

Kategória:Slovenskí futbaloví tréneri
Kategória:Absolventi Fakulty telesnej výchovy a športu Univerzity Komenského v Bratislave
Kategória:Osobnosti z Trenčína
Dlhý potok (prítok Hradiského potoka)

**Dlhý potok** je potok v regióne Zemplín v subregióne Horný Zemplín, na území vojenského obvodu Valaškovce v okrese Humenné a na území obce Dlhé nad Cirochou v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Hradiského potoka. Má dĺžku . Rád toku IX.

## Prameň
Vodný tok *Dlhý potok* pramení v lesnom extraviláne severnej časti územia vojenského obvodu Valaškovce v severnej centrálnej časti katastrálneho územia *Valaškovce-Sever* v lese *Hrabinky* v okrese Humenné v Prešovskom kraji v 

## Opis toku
*Dlhý potok* tečie od prameňa cez les *Hrabinky* severozápadoseverným smerom v extraviláne vojenského obvodu Valaškovce v katastrálnom území *Valaškovce-Sever* v okrese Humenné, v  opúšťa územie Valaškoviec a vteká na územie obce Dlhé nad Cirochou v okrese Snina, pokračuje v severnom smere cez lesný extravilán, tečie cez les *Stohy*, v  priberá pravostranný bezmenný prítok, v  priberá ďalší bezmenný pravostranný prítok, vyteká z lesa do poľnohospodárskeho extravilánu, pravým brehom obteká areál živočíšnej výroby poľnohospodárskej farmy, ľavým brehom obteká pole *Záhumienky*, v  ústi do Hradiského potoka ako jeho ľavostranný prítok. Hradiský potok ďalej ústi do Hodkovca. *Dlhý potok* patrí do okresov Humenné a Snina v Prešovskom kraji. Pramení a preteká na území vojenského obvodu Valaškovce, ďalej preteká a ústi do vodného toku Hradiský potok na území obce Dlhé nad Cirochou. Patrí do geomorfologického celku Beskydské predhorie, geomorfologického podcelku Humenské podolie. Vodný tok má dva bezmenné prítoky.

## Pôvod názvu
Prvá zložka dvojslovného názvu vodného toku *Dlhý potok* má pôvod v prvej zložke názvu obce Dlhé nad Cirochou, s významom *niečo s výrazným jedným horizontálnym rozmerom v chotári, pole, údolie, zoskupenie domov v osade a pod.*, ktorá bola prevzatá do názvu potoka so zmenou gramatického rodu. Zo slova *Dlhý* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Dlhý potok* ako súčasť veľmi početnej skupiny názvov v slovenskej toponymii, najmä hydronymii. Písomne doložené názvy obce Dlhé nad Cirochou: 1342 *Huzywmezew*, 1773 *Cziroky Dluchy*, 1808 *Cirocké Dlhé*, 1927 *Dlhé nad Cirochou. Názov vodného toku *Dlhý potok* bol štandardizovaný v roku 1990. V množine slovenskej hydronymie vodných tokov hydronymum *Dlhý potok'' nie je jedinečným hydronymom; na Slovensku je 14 vodných tokov s týmto štandardizovaným názvom (september 2025).

## Referencie

Kategória:Vodné toky v okrese Humenné
Kategória:Vodné toky v okrese Snina
Kategória:Potoky na Slovensku 
Kategória:Vodné toky v Beskydskom predhorí 
Valaškovce  
Kategória:Dlhé nad Cirochou  
Kategória:Povodie Cirochy
Red Bull Powertrains

**Red Bull Powertrains Limited** (**RBPT**) je spoločnosť, ktorá sa zaoberá vývojom, výrobou a prevádzkou pohonných jednotiek pre Formulu 1. Je súčasťou skupiny Red Bull a jej sídlo je v Red Bull Technology Campus v Milton Keynes v Spojenom kráľovstve.

## História

### Založenie spoločnosti
Spoločnosť bola založená v roku 2021, keď japonská automobilka Honda oznámila svoj odchod ako dodávateľ pohonných jednotiek z Formuly 1 na konci sezóny 2021. Zakladateľom spoločnosti sú Christian Horner, Helmut Marko a Alistair David. Technický riaditeľ je Ben Hodgkinson, ktorý prišiel z Mercedesu.

V roku 2022 sa spoločnosť Honda rozhodla, že po zmrazení pohonných jednotiek do sezóny 2025 sa spojí s Red Bull Powertrains a poskytne technológiu Hondy pri pohonných jednotkách pre tímy Red Bull Racing a Scuderia AlphaTauri, pričom Honda poskytovala technickú podporu až do konca sezóny 2025. Medzitým RBPT budoval vlastný tím a zariadenie, ktoré vyvíja novú generáciu pohonných jednotiek podľa nových predpisov Formuly 1 od sezóny 2026.

### Obdobie 2022 – 2025: prevádzka motorov Honda
Od sezóny 2022 Red Bull Powertrains prevádzkovala pohonné jednotky pôvodne vyvinuté Hondou, ktoré boli oficiálne označované ako Red Bull Powertrains. Vývoj motorov bol v dôsledku zmrazenia pohonných jednotiek obmedzený, no tím sa sústredil na optimalizáciu spoľahlivosti, integráciu s podvozkom a efektívne využívanie hybridných systémov.

V tomto období dosiahol Red Bull Racing mimoriadne úspechy, vrátane viacerých titulov majstra sveta jazdcov a konštruktérov. Motory prevádzkované Red Bull Powertrains sa vyznačovali vysokou spoľahlivosťou, výbornou efektivitou a schopnosťou fungovať v extrémne náročných pretekových podmienkach. Toto obdobie zároveň poslúžilo ako prechodná fáza pred vývojom vlastnej pohonnej jednotky.

### Spolupráca s Fordom
V roku 2023 americký automobilový velikán Ford oznámil návrat do Formuly 1, a potvrdil spoluprácu s Red Bull Powertrains na nových pohonných jednotkách pre sezónu 2026, s novou spoluprácou bude firma premenovaná na **Red Bull Ford Powertrains**.

#### DM01
Red Bull Ford odhalil svoju prvú motorovú jednotku DM01, na predstavení monopostu RB22 15. januára 2026 v Detroite v USA. Názov jednotky nesie po zakladateľovi spoločnosti Red Bull GmbHDietrichovi Mateschitzovi.

## Technické a organizačné riešenia
Spoločnosť stavia novú fabriku v rámci Red Bull Technology Campus v Milton Keynes, vrátane riešení tzv. inteligentných závodov, partnerov ako Atlas Copco pre montážne technológie.  Pre vývoj novej jednotky od 2026 používa Red Bull Powertrains moderné softvérové nástroje, napr. CFD softvér CONVERGE, digitálne nástroje od Siemens Xcelerator a iné.

## Výsledky vo Formule 1

## Referencie

Kategória:Výrobcovia motorov
Čou Kuan-jü

**Čou Kuan-jü** (čín. 周冠宇, pchin-jin: Zhōu Guànyǔ, anglický prepis *Zhou Guanyu*; * 30. máj 1999, Šanghaj, Čína) je čínsky automobilový pretekár, člen akadémie Ferrari Driver Academy a rezervný jazdec tímu Scuderia Ferrari.

## Detstvo a začiatky
Zhou Guanyu sa narodil v Šanghaji v roku 1999. Už ako malé dieťa prejavil záujem o motoršport. Vo veku osem rokov začal súťažne jazdiť v motokárach v Číne. Veľkým krokom v jeho kariére bol presun do Anglicka, keď mal asi 12 rokov, aby mal prístup k širšiemu a konkurencieschopnejšiemu prostrediu pre tréning a jazdenie. 

## Juniorská kariéra
Vo veku 8 rokov začal jazdiť na motokárach. V roku 2012 sa presťahoval do britského Sheffieldu, aby mohol lepšie rozvíjať svoju kariéru jazda Formuly 1.

### Formula 4 (2014 – 2015)
V roku 2014 sa stal členom Ferrari Driver Academy, čo mu umožnilo prístup k lepším tréningovým možnostiam a medzinárodnej súťaži. 

Čou sa pridal to tímu Prema Powerteam do sezóny 2015 v Italian F4 Championship. Po dobrých výsledkoch skončil na 2. mieste, ako najlepší nováčik sezóny.

### Formula 3 (2016 – 2018)
V roku 2016 sa presunul do Formuly 3, kde pôsobil v tímoch Motopark a Prema.

### Formula 2 (2019 – 2021)

#### 2019
V decembri 2018 sa Čou pripojil k tímu UNI-Virtuosi Racing pre sezónu 2019. Skončil na 7. mieste, najlepším výsledkom bolo 3. miesto.

#### 2020
Pre sezónu 2020 zostal v tíme Virtuosi Racing, po boku tímového kolegu a kolegu z akadémie Ferrari, Callumom Ilottom.

Čou sa svojho prvého víťazstva vo Formule 2 dočkal v pretekoch na okruhu Soči. Sezónu skončil na 6. mieste.

#### 2021
Sezóna 2021 bola pre Čoua veľmi úspešná, vo Formule 2 skončil so štyrmi víťazstvami na 3. mieste v celkovom poradí. Takisto sa zúčastnil Formuly 3 Asian Championship, kde so štyrmi víťazstvami vyhral šampionát.

## Formula 1

### Alfa Romeo / Kick Sauber (2022 – 2024)
V sezóne 2022 Zhou Guanyu debutoval vo Formule 1 za tím Alfa Romeo, čím sa stal prvým čínskym jazdcom s plným štartom v šampionáte. Jeho tímovým kolegom bol Valtteri Bottas. V debutovom závode (Veľká cena Bahrainu 2022) Čou skončil na 10. mieste a získal prvý bod. 

V sezónach 2022 - 2024 pokračoval v tíme Alfa Romeo, následne pod názvom Stake F1 Team Kick Sauber. Počas týchto sezón nezískal pódiové umiestnenie, no dosiahol niekoľko bodovaných výsledkov, vrátane dvoch najrýchlejších kôl.

### Rezervný jazdec Ferrari (2025 – súčasnosť)
Čou opustil Sauber na konci sezóny. Pre sezónu 2025 je rezervným jazdcom Ferrari.

## Pretekárske výsledky

 Sezóna prebieha

#### Jednotlivé sezóny F1

## Referencie

Kategória:Čínski piloti F1
Kategória:Čínski automobiloví pretekári
Kategória:Osobnosti zo Šanghaja
Kyselina 3-hydroxy-2-naftoová

**Kyselina 3-hydroxy-2-naftoová** je organická zlúčenina odvodená od naftalénu. Je to jedna z hydroxynaftoových kyselín. Používa sa ako prekurzor pre niektoré azofarbivá a pigmenty. Vzniká karboxyláciou 2-naftolu pomocou Kolbeho-Schmittovej reakcie.

## Reakcie

Kyselina 3-hydroxy-2-naftoová sa používa ako prekurzor pre mnohé anilidy, napríklad Naftol AS, ktoré ľahko reagujú s diazóniovými soľami za vzniku intenzívne sfarbených azofarbív. Kopulačnou reakciou kyseliny 3-hydroxy-2-naftoovej s inými látkami taktiež vzniká mnoho farbív. Jej zahriatím v amoniaku vzniká kyselina 3-amino-2-naftoová.

## Referencie

## Pozri aj
* Kyselina 2-hydroxy-2-naftoová

## Zdroj

Kategória:Naftoové kyseliny
Kategória:Hydroxykyseliny
Kategória:2-naftoly